5-се, 7-се кластар өсөн туған (башҡорт) теленән эш программаһына аннотация

5-се, 7-се кластар  өсөн  туған (башҡорт) тел  дәрестәренә  эш программаһы түбәндәге  норматив  документтарға  нигеҙләнеп  төҙөлдө:
·         Рәсәй Федерацияһының “Рәсәй Федерацияһында мәғариф тураһында” федераль законы (29 декабрь, 2012 йыл, № 273- ФЗ);
· Башҡортостан Республикаһының “Башҡортостан Республикаһында мәғариф тураһында” законы (1 июль, 2013 йыл, №696-з);
·       “Рәсәй Федерацияһы халыҡтары телдәре тураһында” Рәсәй Федерацияһы Законы(25 октябрь 1991 йыл, № 1807-1);
·       “Башҡортостан Республикаһы халыҡтары телдәре тураһында” Башҡортостан Республикаһы Законы (17.03.2003, № 482-з, 28.12.2009, № 192-з.)
·        “Федераль  дәүләт стандарттары Положениеһы”;
·          Башҡортостан республикаһының Асҡын районы муниципаль районы хакимиәте Башҡортостан республикаһы Асҡын районы муниципаль районы Яңы Ҡаҙансы ауылының төп дөйөм белем биреү мәктәбе муниципаль дөйөм белем биреү бюджет учреждениеһының белем биреү программаһы;
·          Башҡортостан республикаһының Асҡын районы муниципаль районы хакимиәте Башҡортостан республикаһы Асҡын районы муниципаль районы Яңы Ҡаҙансы ауылының төп дөйөм белем биреү мәктәбе муниципаль дөйөм белем биреү бюджет учреждениеһының уҡыу  планы;
· Уҡытыу рус телендә алып барылған мәктәптәрҙең I-XI кластары өсөн башҡорт теле һәм әҙәбиәте программаһы (Төҙөүселәре: Тикеев Д.С., Толомбаев Х.А., Вилданов Ә.Х., Дәүләтшина М.С., Хөснөтдинова Ф.Ә., Хажин В.И. – Ижевск, 2008) 
· Башҡортостан республикаһының Асҡын районы муниципаль районы хакимиәте Башҡортостан республикаһы Асҡын районы муниципаль районы Яңы Ҡаҙансы ауылының төп дөйөм белем биреү мәктәбе муниципаль дөйөм белем биреү бюджет учреждениеһының эш  программаһы  тураһында  положениеһы, 
· Башҡортостан республикаһының Асҡын районы муниципаль районы хакимиәте Башҡортостан республикаһы Асҡын районы муниципаль районы Яңы Ҡаҙансы ауылының төп дөйөм белем биреү мәктәбе муниципаль дөйөм белем биреү бюджет учреждениеһының уҡыу планы. 

5-се, 7-се кластарҙа туған (башҡорт) телен өйрәтеүҙең маҡсаттары
Төп мәктәптә туған (башҡорт) телен уҡытыу маҡсаттары:
1) Туған телгә ҡарата һөйөү, мәҙәниәт күренеше булараҡ, телгә ҡарата аңлы ҡараш тәрбиәләү; туған телдең төп аралашыу, кеше эшмәкәрлегенең төрлө сфераһынан белем алыу ҡоралы булыуын, йәмғиәттә ҡабул ителгән әхлаҡ-этик нормаларҙы үҙләштереү сараһы булыуын аңлау; туған телдең эстетик ҡиммәтәрен үҙләштереү;
2) Көндәлек тормошта һәм уҡыу эшмәкәрлегендә туған телде аралашыу сараһы булараҡ үҙләштереү; үҙ-ара аңлашыу һәм үҙ-ара фекер алышыуға һәләтлелекте үҫтереү; үҙ телмәреңде камиллаштырыу; мөһим төп уҡыу белемен һәм универсаль уҡыу эшмәкәрлегенә эйә булыу (эшмәкәрлек маҡсаттарын аныҡ итеп әйтә белеү, уны планлаштырыу, библиографик эҙләнеү үткәреү, төрлө типтағы лингвистик һүҙлектәрҙән, сығанаҡтарҙан, Интернеттан тейешле мәғлүмәтте алыу һәм эшкәртеү һ.б.) үҙләштереү;
3) Тел системаһы төҙөлөшөн һәм уның хәрәкәттә булыу законлығын үҙләштереү; стилистик ресурстарҙы һәм төп әҙәби тел нормаларын күҙәтергә өйрәнеү; анализлау, сағыштырыу, классификациялау һәм тел факттарын баһалау һәләттәрен үҫтереү; яҙма һәм һөйләү телмәрен, телмәр эшмәкәрлеге төрҙәрен, аралашыуҙың төрлө ситуацияларында телде ҡулланыу ҡағиҙәләрен, телмәр этикет нормаларын үҙләштереү; актив һәм потенциаль һүҙлек запасын байытыу; телмәрҙә грамматик сараларҙы ҡулланыу күләмен киңәйтеү; алынған белемде, күнекмәне аралашыу процесында, уҡыу эшмәкәрлегендә һәм көндәлек тормошта ҡулланыу һәләттәрен камиллаштырыу;
4) Донъяға гуманистик ҡарашлы, милли үҙаңлы һәм дөйөм Рәсәй гражданлығы үҙаңы, патриотизм тойғоһона эйә булған, рухи үҫешкән шәхес формалаштырыу;
5) Шәхестең уңышлы социализацияһы һәм үҙ-үҙен реализациялау өсөн кәрәк булған интеллектуаль һәм ижади һәләтлеген үҫтереү.
Уҡыусыларҙың  белем кимәленә талаптар
1. Уҡытыусы уҡыған йәки һөйләгән, үҙең уҡыған тексты аңлай алыу;
2. Ҙур булмаған һөйләмдәрҙе күсереп һәм яттан яҙыу; текст, күҙәтеүҙәр йәки экскурсия буйынса һорауҙарға яуап яҙыу; бер телдән икенсе телгә тәржемә итеү;
3. Өйрәтеү характерындағы изложение, иншалар яҙыу; яҙғанды элементар формала камиллаштыра алыу.
4.     Һөйләү  телмәре, яҙма  телмәр, диалогик  һәм  монологик  телмәр  күнекмәләре  алыу.
5.   Телдең  функциональ  төрҙәренә  эйә  булыу.  Тел  сараларын  ҡуллана  белеү. Конспект, баһалама, хат, расписка, ышаныс  ҡағыҙы, ғариза, резюме  яҙа  белеү.  
6. Туған  телдә  грамоталы  яҙыуға  ирешеү.

Уҡыу предметына, курсына дөйөм характеристика

	Дөйөм белем  биреү ойошмаларында башҡорт телен туған  тел булараҡ өйрәнеү буйынса өлгө программалар федераль дәүләт стандарттарына ҡуйылған талаптар һәм һөҙөмтәләр нигеҙендә төҙөлдө. Унда үҫеш программаһының положениеһы һәм төп идеялары, төп белем биреү өсөн универсаль уҡыу эшмәкәрлеге иҫәпкә алынды, шулай уҡ дөйөм белем биреүҙең башланғыс белем биреү программалары менән күсәгилешлек принциптары һаҡланды.
	Уҡытыу  рус  телендә  алып  барылған  дөйөм  белем  биреү   ойошмаларының  5–9-сы кластары  өсөн “Туған (башҡорт) тел һәм әҙәбиәт” предметы буйынса белем  биреү өлгө программалар эш программаларын төҙөү өсөн йүнәлеш булып тора. Эш прогаммаһы һәм дәреслек авторҙары программаның структураһын, уны өйрәнеү эҙмә-эҙлеклеген, йөкмәткеһен, күләмен киңәйтеүҙе һәм уҡыусыларҙың эшмәкерлеген тормошҡа яраҡлаштырыу юлдарын тәҡдим итә. 
	Эш программаһында уҡыусыларҙың төп эшмәкәрлеге төрҙәрен үҫтереү ҡаралған, уларҙың психологик һәм йәш үҙенсәлектәре иҫәпкә алынған.
	Башҡорт теле курсы дөйөм белем биреү мәктәбенең предметтар системаһында донъяны танып белеү һәм социомәҙәни маҡсаттарҙы тормошҡа ашыра.
	Донъяны танып белеү маҡсаттары уҡыусыларҙы тел тураһындағы фәндең төп нигеҙҙәре менән таныштырыуҙы һәм уның менән бәйләп уларҙың билдә-символдар ярҙамында ҡабул итеүен, фекерләүен, күҙ алдына килтерә алыуын формалаштырыуҙы аңлата.
	Башҡорт телен өйрәнеүҙең социомәҙәни маҡсаттары кешенең дөйөм мәҙәни үҫеше күрһәткесе булараҡ, уҡыусының коммуникатив компетенцияһын, һөйләү һәм яҙма үҫешен үҙ эсенә ала. 
	Уҡыусыларҙы туған (башҡорт) теленә өйрәтеү түбәндәге принциптарға нигеҙләнеп атҡарыла:
· Башҡорт  телен  фәнни  нигеҙгә  таянып  өйрәтеү.
· Башҡорт  телен  һәм  әҙәбиәтен  рус  теленә  таянып, ике  телдең  оҡшаш  һәм  айырмалы  яҡтарын  сағыштырып  уҡытыу.
· Башҡорт  телен  һәм  әҙәбиәтен  уҡытыуҙы  баланан  туған  телендә  үҙ-ара  аралашыу  мәҙәниәтенә  нигеҙ  һалыу  сараһы  итеп  ҡабул  иттереү.
· Телде  аңлы  өйрәнеү  принцибы- балаларҙың  тел  берәмектәренең, телмәр  күренештәренең айышына  төшөнөп, уларҙы  аңлы  рәүештә  ҡабул  итеүенә  ирешеү.

Белем биреүҙең маҡсаты һәм  бурыстары:

    - үҙләштерелгән белемдәрен системаға килтереү, тулыландырыу, телмәр эшмәкәрлеген тулыһынса формалаштырыу, йәнле һөйләү ҡеүәһен үҫтереү, белем алыу күнекмәләрен сифатлы кимәлгә күтәреү;
· туған тел дәрестәрендә юғары гражданлыҡ, патриотизм тойғоһо тәрбиәләү, төп аралашыу ҡоралы булған телгә һәм мәҙәниәткә иғтибарлы ҡараш тәрбиәләү аша  башҡорт теленә һөйөү һәм ҡыҙыҡһыныуҙы үҫтереү;
· телмәр үҫешен артабан үҫтереү, коммуникативлыҡ аша әҙәби тел нормаларын иркен файҙаланыу, һүҙлек байлығын үҫтереү өҫтөндә эшләү, телде аңлы ҡабул итеү, фекерләүҙе тәрәнәйтеү юлдарын үҫтереү;
· башҡорт теле тураһында белем алыу, уның төҙөлөшө, функциональ йәшәйеше, аралашыуҙа килеп тыуған төрлө стиль мөмкинлектәрен, әҙәби тел нормаларын өйрәнеү;
· телдең төрлө өлкәләге үҫешенә ҡарата иғтибар, тейешле мәғлүмәт, факттар менән тел аша хәл итергә, уларҙы эҙләү, ҡулланыу юлдарын үҫтереү;
· төрлө телмәр стилендә һәм төрлө жанрҙарҙа аралашыу ситуацияһына ҡарап телдән һәм яҙма текст төҙөүгә өйрәтеү;
· Федераль стандарттарға яҡынлаштырылған уҡытыу алымдары аша юғары компетентлыҡ, күп яҡлы белемгә ынтылыш, үҙ аллы белем алыуға өйрәтеү.

Башҡорт теленең уҡыу программаһындағы урыны

5-се, 7-се,  кластарҙа 34 сәғәт (аҙнаһына 1 сәғәт) бүленгән.

Дәреслектәр (уҡыу  ҡулланмалары):
5-се класс. Хажин В.И., Вилданов Ә.Х Башҡорт  теле  һәм  әҙәбиәте: Рус мәктәптәренең 5-се класында уҡыусы башҡорт балалары өсөн дәреслек.- Өфө: Китап, 2012.
    7-се класс. Хөснөтдинова Ф.Ә., Тикеев Д.С., Ғафаров Б.Б. Башҡорт  теле  һәм  әҙәбиәте: Рус мәктәптәренең 7–се  класында  уҡыусы  башҡорт  балалары  өсөн  башҡорт теле һәм әҙәбиәте дәреслеге.-  Өфө: Китап, 2010.

